Jubal CD 2006 vanaf vrijdag te koop!!! | Jubal Drum & Bugle Corps
By Antoin Peeters28 June 2006Jubal
Jubal maakt professionele audio-opnames Hier is tans 71 979 artikels in Afrikaans.
1979 – Ongeveer 120 000 troepe van die Volksbevrydingsleër van die Volksrepubliek China gaan noordelike Viëtnam binne en begin daarmee die China-Viëtnamoorlog.
Sahrawi-stamgenote tydens 'n Fantasia-vertoning in Tan-Tan, Marokko. Bybelskool » 2 Kronieke 6 – Salomo plaas gebed sentraal in die verhouding met God
Die Kronis volg in dié gedeelte sy bron in 1 Konings 8 redelik getrou. Dit bevat twee gesprekke, die een ‘n toespraak gerig aan die volk (vers 1-11) en die ander ’n gebed gerig aan die Here wat so pas Sy teenwoordigheid in ’n wolk bevestig het (vers 12-42). Daarmee plaas Salomo gebed sentraal in die verhouding met God, iets wat selfs vir die vreemdelinge sal geld.
Dit val op dat Salomo sê dat God in duisternis wil woon. Daarmee word waarskynlik verwys na die donker wolk wat op die berg Sinaï met God se teenwoordigheid geassosieer is (Eks. 20:21) en wat so pas ook in die tempel gesien kon word. In Moses se toespraak aan die einde van sy lewe verwys hy na die wolk van God se teenwoordigheid op Sinaï as ’n rookwolk wat dit stikdonker gemaak het (Deut. 4:11; 5:22). Ook Dawid verwys in ’n loflied oor die oorwinning wat God in nood gee, na God se verskyning as ’n gebeurtenis waaronder daar duisternis onder sy voete is (Ps. 18:10 soos ook in 2 Sam. 22:10 opgeneem). God se teenwoordigheid het dus ’n misterieuse kant, uitgedruk met die donkerte van ’n wolk, iets heel anders as die duisternis van dié wat God nie wil dien nie, óf die duisternis van die doderyk (Ps. 88:13). Vir God is die duisternis natuurlik soos lig (Ps. 139:12).
Hy bring God se beloftes in gebed na Hom toe en vra vir die langtermyn bevestiging daarvan. Dié beloftes is nie net dié van die verbondsverhouding met Israel nie, en die troon opeenvolging van Dawid se nageslag nie, maar ook van gebedsverhoring vir beide 1) vergifnis met oortredings en 2) regstelling met verontregting.
Let ook op dat dit gebid word vir die individuele gelowige sowel as die geloofsgemeenskap. Maar die kersie op die koek van dié gebed is vir my dat Salomo vir gebedsverhoring ook vra vir die vreemdeling wat bid! Daarmee bely hy dat God die God van almal is wat op aarde woon.
Geen wonder dat Jesus die tempel in die NT skoongemaak het van die handelaars omdat hulle van God se “plek van gebed” ’n handelshuis gemaak het (Mark 11:17: – Jesus haal uit Jes. 56:7 aan waar soos volg van die tempel gepraat word: “want my tempel sal uitgeroep word tot ’n huis van gebed vir al die volke.”).
Dit beteken ook dat as die kerk in die NT ná Pinkster van die tempel as primêre aanbiddingsplek skuif na die huis van die gelowiges (vgl. die beweging in Hand 2 tot 4 van tempel na huis) en daar van gelowiges se liggame as “tempel van die Heilige Gees” gepraat word (1 Kor. 6:19), gebed een van die primêre dinge is waardeur ons geestelike lewens gestruktureer moet word.